Nyhetsbrev august 2020 fra styret i Eidsbugarden Velforening

Hjemmeside: [www.eidsbugardenvel.com](http://www.eidsbugardenvel.com)

Styret vil informere om et par saker nå på slutten av sommersesongen 2020 på Eidsbugarden

# Vedlikehold av veinettet

Vang Grave- og Transportservice vil også i år stå for vedlikeholdet av veinettet vårt. Vedlikeholdsarbeidet er allerede i gang, eventuelt allerede sluttført.

# Parafin

Joker Tyinkrysset fører ikke lenger parafin til bruk for parafinbrennere. Vi har fått et tilbud fra Valdres Diesel A/S på Røn. Tilbudet lyder slik:

*«Følgende produkter kan benyttes til «parafinovnene»:*

*WALLAS:*

*Anbefaler avgiftsfri diesel med vinterkvalitet, altså -36 grader.*

*Vinterkvalitet er best både fordi den tåler kulde, og den er av tynnere kvalitet.*

*Dette forhindrer soting og gir mer varme.*

*Bioparafin (HVO 100) kan også benyttes, men er ca dobbelt så kostbar.*

*VEKEBRENNER/POTTEBRENNER:*

*Anbefaler bioparafin (HVO 100) med vinterkvalitet, altså -36 grader.*

*Bioparafin kan blandes med den «gamle tradisjonelle» parafinen, hvis det skulle være igjen noe på tanken. Bioparafin er luktfri og miljøvennlig.*

*Kort oppsummert:*

*Bioparafin (HVO 100) med vinterkvalitet kan benyttes til alle typer ovner.*

*Avgiftsfri diesel med vinterkvalitet kan kun benyttes på Wallas.*

*Prisen i dag er ca 12 kr pr liter for avgiftsfri diesel med vinterkvalitet.*

*Bioparafin (HVO 100) koster ca 20 kr pr liter.*

*Prisen er inkludert mva.*

*Ved bestilling er det viktig at dere oppgir vei og husnr, gjerne med fargen på hytta og evt. andre kjennetegn. Skriv også hvor tanken er, og ca antall liter.*

*Husk faktura adresse og gjerne mail.*

*Bestilling før 10 september.»*

# Tømming av doer

Vi har vært i kontakt med Røyrleggjar Ingmar Fimreite AS i Sogndal om tømming av doer. Vi har ikke mottatt tilbudet hans ennå, men vil informere om dette når det kommer.

Styret